# CCR7

El receptor de quimiocines CC de tipus 7 és una proteïna codificada pel gen CCR7 en humans. És coneixen dues quimiocines CC lligands d'aquest receptor: CCL19 i CCL21.
Recentment, s'ha classificat aquest receptor amb el nom de CD197 (clúster de diferenciació 197).

## Funció

El paper més important del receptor CCR7 és guiar la migració cel·lular. Les cèl·lules que expressen CCR7 són atretes per les quimiocines CCL19 i CCL21, secretades pels òrgans linfàtics secundaris (ganglis limfàtics, melsa i MALT). Quan s'uneixen a CCR7, aquest promou la quimiotaxi a favor de gradient de la cèl·lula on es troba cap a les zones de major concentració.
Un exemple de cèl·lules que expressen CCR7 són els limfòcits T verges. Després de superar el procés de maduració al tim, aquestes cèl·lules immunitàries sobreexpressen el CCR7 per tal de migrar fins als ganglis limfàtics, on residiran a l'espera de trobar un antigen que les activi.
De forma similar, les cèl·lules dendrítiques activades sobreregulen el CCR7 per viatjar a través del flux sanguini fins a la melsa o pel sistema limfàtic fins a un gangli limfàtic per tal de presentar els antigens que han trobat i activar la resposta immunitària adaptativa.
Al contrari, s'ha demostrat que alguns limfòcits CD8$^+$ efectors amb resposta anti-viral disminueixen la síntesi de CCR7 i perden l'afinitat per residir a les regions limfàtiques de la melsa, participant en la redirecció de les cèl·lules durant la resposta inmunitària.

## Importància clínica

S'ha documentat que el gen CCR7 està sobreexpressat en certs tipus de cèl·lules canceroses, com el càncer pulmonar de cèl·lules no petites, el càncer d'esòfag i el càncer d'estómac. En aquestes cèl·lules tumorals, l'expressió de CCR7 està associada amb la metàstasi als ganglis limfàtics.

## Referències

* 1 2 3 GRCh38: Ensembl release 89: ENSG00000126353 - Ensembl, May 2017
* 1 2 3 GRCm38: Ensembl release 89: ENSMUSG00000037944 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
* ↑ Förster, R; Davalos-Misslitz, AC; Rot, A «CCR7 and its ligands: balancing immunity and tolerance.». Nature reviews. Immunology, 8, 5, 01-05-2008, pàg. 362-71. PMID: 18379575.
* 1 2 Worbs, T; Förster, R «A key role for CCR7 in establishing central and peripheral tolerance.». Trends in immunology, 28, 6, 01-06-2007, pàg. 274-80. PMID: 17462953.
* ↑ Potsch, C; Vöhringer, D; Pircher, H «Distinct migration patterns of naive and effector CD8 T cells in the spleen: correlation with CCR7 receptor expression and chemokine reactivity.». European journal of immunology, 29, 11, 01-11-1999, pàg. 3562-70. PMID: 10556810.
* ↑ Cyster, JG «Leukocyte migration: scent of the T zone.». Current biology : CB, 10, 1, 13-01-2000, pàg. R30-3. PMID: 10660291.
* ↑ Takanami, I «Overexpression of CCR7 mRNA in nonsmall cell lung cancer: correlation with lymph node metastasis.». International journal of cancer, 105, 2, 10-06-2003, pàg. 186-9. PMID: 12673677.
* ↑ Ding, Y; Shimada, Y; Maeda, M; Kawabe, A; Kaganoi, J; Komoto, I; Hashimoto, Y; Miyake, M; Hashida, H; Imamura, M «Association of CC chemokine receptor 7 with lymph node metastasis of esophageal squamous cell carcinoma.». Clinical cancer research : an official journal of the American Association for Cancer Research, 9, 9, 15-08-2003, pàg. 3406-12. PMID: 12960129.
* ↑ Mashino, K; Sadanaga, N; Yamaguchi, H; Tanaka, F; Ohta, M; Shibuta, K; Inoue, H; Mori, M «Expression of chemokine receptor CCR7 is associated with lymph node metastasis of gastric carcinoma.». Cancer research, 62, 10, 15-05-2002, pàg. 2937-41. PMID: 12019175.
* ↑ Shields, JD; Fleury, ME; Yong, C; Tomei, AA; Randolph, GJ; Swartz, MA «Autologous chemotaxis as a mechanism of tumor cell homing to lymphatics via interstitial flow and autocrine CCR7 signaling.». Cancer cell, 11, 6, 01-06-2007, pàg. 526-38. PMID: 17560334.